Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 8173

12. évfolyam 2006/20/II. szám Javasolt óraszám Évfolyam 7. 8. 9. 10. 11. 12. Heti óraszám ☺1 ☺ A tanterv jellemzői A Képességfejlesztő és értékőrző programban a Logika tematikája a 11–12. évfolyamon kerül feldolgozásra. A 11. évfolyamon kötelező, a 12. évfolyamon szabadon választható. A tanterv tisztázza a logika szó eredetét, ismerteti a logika tudomány részeit (a formális logikát, a szemantikát és a metodológiát). Lehetőséget teremt a logikatörténet néhány fontosabb fejezetének (arisztotelészi logika, hagyományos logika, szimbolikus (matematikai) logika) megismerésére. Segíti tisztázni a logika, a gondolkodás és a nyelv kapcsolatát. Részletesen szól a fogalomról (a fogalom fogalmáról, a fogalomról és a nyelvi jelről, a fogalom tartalmáról, terjedelméről), a fogalomfajtákról, a fogalmak közti viszonyokról, a fogalmak halmazműveletekkel történő képzéséről. A Logika tanterv tanulása révén módjukban áll a diákoknak tanulmányozni a meghatározást és a felosztást, illetve gyakorolni meghatározások és felosztások létrehozását. Megtanulhatják az arisztotelészi szillogisztika elemeit (a kijelentés fogalmát, az egyszerű kijelentés szerkezetét, a kategorikus kijelentések fajtáit, a kategorikus kijelentések közötti viszonyokat). Gyakorolhatják következtetések létrehozását kategorikus kijelentésekkel, miközben a következtetés fogalmával, fajtáival ismerkednek meg. A Logika tanterv mindezeken túl lehetőséget teremt a főbb relációtípusok (szimmetria, tranzitivitás) megismerésére, relációs kijelentések elemzésére a bennük lévő reláció feltárásával, illetve szillogizmusok elemzésére a bennük kifejeződő relációk szempontjából. A tanterv részletesen tárgyalja továbbá az összetett kijelentések logikáját is. A diákok megismerhetik és elemezhetik a negációt, a konjunkciót, a megengedő diszjunkciót, a kizárást, az összeférhetetlenséget, az implikációt és az ekvivalenciát, tanulmányozhatnak néhány nevezetes következtetést (a feltételes következtetéseket, a szétválasztó következtetéseket és a dilemmát). A Logika tanterv elemezteti a tanulókkal az áramkörök logikáját. (E témakörben a következő témák kerülnek feldolgozásra: kijelentések és elektromos kapcsolók; az "igaz" vagy a "hamis" és a kapcsolók zárt vagy nyitott állapota; konjunkció és sorbakapcsolás; diszjunkció és párhuzamos kapcsolás; a negáció reprezentálása áramkörökkel; következtetések érvényességének leolvasása ábrázolt áramkörökről.) A tanterv lehetővé teszi, hogy a tanulók megismerkedjenek a predikátumok logikájának alapjaival, gyakorolják a predikátumokkal történő műveletvégzést. Mindezek mellet részletesen szól a bizonyítás fogalmáról, szerkezetéről és fajtáiról, a bizonyítás főbb szabályairól és hibáiról. A tanterv alkalmazásához szükséges feltételek A Logika tantervet filozófiai és/vagy matematikai felkészültségű, a logikatörténet egyes korszakaiban elmélyült tudású egyetemi végzettséggel rendelkező pedagógus taníthatja. A tanterv különösebb tér- és időszervezést nem igényel. 1 A Logika tantárgy oktatása javasolt a Matematika tantárgy keretein belül. 2006/20/II. szám A Logika tanulásának céljai a 12. évfolyamon Szükségletek fejlesztése A logika tantárgy tanulása az intellektuális humor megélésének lehetőségét nyújtja a diákok számára, ezáltal biztosítja a lelki egészségvédelmet. Lehetőséget teremt továbbá a "homo ludens" szerep további fenntartására azáltal, hogy logikai játékokkal, barkochbákkal, rejtvényekkel, egyéb (következtetéseket igénylő) és logikai (gondolkodtató) játékok tervezésével-készítésével ismerteti meg a tanulókat. Mindezeken túl hozzájárul a tanulás (információszerzés, -rendezés, információk összekapcsolása, következtetések, bizonyítások és cáfolások, hipotézisek alkotása, algoritmuskeresés és – alkotás stb.), az önművelés (a tudatosan és célszerűen szelektív információ- szolgáltatás-igény és -felhasználás) és az önkifejezés (logikai feladatok konstruálása, rejtvények, találós kérdések, gondolkodtató rajzok készítése, talányos történetek, krimik írása, gondolkodási hibákat bemutató dokumentumok /"tücsök és bogár"/, példaértékű, mintául szolgáló dokumentumok /bizonyítások, védőbeszédek, frappáns feladatmegoldások/ gyűjtése stb.) mint magasabb rangú emberi szükségletek fejlesztéséhez. Képességek fejlesztése A logika tanulása hozzájárul az alapképességek további fejlesztéséhez. Így többek között csiszolja a tanulók diszpozíciós (adottságokhoz kötött) képességeit: a reproduktív és az alkotó képzeletet. Segíti a gondolkodási műveletek (analízis, szintézis, absztrahálás, összehasonlítás /azonosítás, megkülönböztetés/, összefüggés felfogása, kiegészítés, általánosítás, konkretizálás, rendezés, besorolás, analógia), a gondolkodási képességek (az irányított gondolkodási képességek /a feladatmegoldó: logikai-algoritmikus képességek, a problémamegoldó: heurisztikus-kreatív képességek és a nem irányított (asszociatív) gondolkodási képességek), valamint a grammatikai képességek (helyettesítés, bővítés-szűkítés, átalakítás-átrendezés) és a tevékenységspecifikus képességek (kommunikációs képességek, szociális képességek, tanulási-önszabályozási képességek) fejlesztését. Pozitív viszonyulások megerősítése és kiépítése, negatív viszonyulások megelőzése és korrekciója A logika tantárgy tanulása fenntartja a tanulók pozitív viszonyulását a tanuláshoz és játékhoz. Fejleszti intellektuális érzelmeiket, sikerélményt biztosít számukra. Hozzájárul további pozitív attitűdök kialakításához és megerősítéséhez (a pallérozott gondolkodáshoz, a pontos, választékos, érthető nyelvi kifejezési formákhoz). Segíti a negatív attitűdök megelőzését és korrekcióját a lényeglátással még kevésbé rendelkező, a lassan gondolkodó, a bátortalanul megnyilatkozó tanulók esetében. Hozzájárul az intellektuális érdeklődés fejlesztéséhez: arra törekszik, hogy fenntartsa az érdeklődést a gondolkodás fejlődése és fejlesztése, a gondolkodás technikája-technológiája, továbbá a gondolkodás és a nyelv kapcsolata iránt. Segíti a pozitív társas viszonyulások (empátia, nyíltság) kialakítását és megerősítését. Arra törekszik, hogy megelőzze és/vagy visszaszorítsa a negatív viszonyulásokat (agresszió, dacosság, ellenszenv, gúnyolódás, előítélet és feltűnni vágyás esetében). Az énkép fejlesztése A logika tantárgy tanulása hozzájárul a tanulók önismeretének fejlesztéséhez az életmód (igényszint, ideálokpéldaképek választása) tekintetében. Segíti a reális önértékelés további fejlődését, illetve – önhittség, kishitűség esetében – az irreális önértékelés kialakulásának megelőzését és/vagy korrekcióját. A világkép fejlesztése A logika tantárgy tanulása révén bővülhetnek a tanulók ismeretei a kommunikáció világáról (az ember-ember közötti kommunikációról), az emberi gondolkodás és munka (tanulás) kapcsolatáról és világáról, végül – de nem utolsó sorban – a világ megismerésének eszközeiről és lehetőségeiről. 2006/20/II. szám A tananyag-elsajátítás, az ellenőrzés és az értékelés módszerei

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes